als_Latn dik_Latn sag_Latn
Gjirokastër, i riu plagos babë e bir
Një 16-vjeçar në Gjirokastër është arrestuar pasi dyshohet se ka plagosur dy persona gjatë një sherri.
Shkak për këtë ngjarje dyshohet të jetë një sherr mes 16-vjeçarit me inicialet N.K, dhe 17-vjeçarit, Xh.D.
Sipas informacioneve të marra ngjarja ka ndodhur mbrëmjen e djeshme në lagjen “18 Shtatori” të Gjirokastrës.
17-vjeçari Xh.D dhe babai i tij A.D., 45 vjeç, janë dërguar në spitalin e Gjirokastrës për të marrë ndihmën mjekësore, ku fatmirësisht ndodhen jashtë rrezikut për jetën.
Teksa dy të rinjtë po konfliktoheshin, babai i këtij të fundit ka ndërhyrë për t’i ndarë, por 16-vjeçari ka nxjerrë një thikë, me të cilën i ka plagosur të dy.
Ndërkaq, policia ka nisur hetimet për zbardhjen e plotë të rrethanave të ngjarjes, dhe shkaqeve të konfliktit mes adoleshentëve. I riu do të përballet me akuzën e vrasjes së mbetur në tentativë. /Blitz.al
als_Latn als_Latn als_Latn als_Latn als_Latn als_Latn als_Latn